cyanic-selkie/wikianc huggingface dataset:
నాగపట్టినం జిల్లా
జనాభా గణాంకాలు
2011 భారత జనాభా లెక్కల ప్రకారం, నాగపట్నం జిల్లాలో ప్రతి 1,000 మంది పురుషులకు 1,025 స్త్రీలు లింగ నిష్పత్తితో ఉన్నారు. ఇది జాతీయ సగటు 929 కంటే ఎక్కువ.జిల్లాలో మొత్తం 6,98,094 మంది జనాభా ఉన్నారు. 26.94% మంది జనాభా పట్టణ ప్రాంతాల్లో నివసిస్తున్నారు. మొత్తం జనాభాలో 165,245 మంది ఆరు సంవత్సరాల కంటే తక్కువ వయస్సు గలవారు ఉండగా, వారిలో ఇందులో 84,335 మంది పురుషులు, 80,910 మంది మహిళలు ఉన్నారు. జనాభాలో షెడ్యూల్డ్ కులాలు వారు 30.51% మంది ఉండగా, షెడ్యూల్డ్ తెగలు వారు 0.23% మంది ఉన్నారు. జిల్లా సగటు అక్షరాస్యత 75.04%,ఇది జాతీయ సగటు 72.99% కన్నా తక్కువ. జిల్లాలో మొత్తం 4,13,837 గృహాలు ఉన్నాయి. మొత్తం జనాభాలో 671,994 మంది కార్మికులు ఉన్నారు, వీరిలో 54,329 మంది సాగుదారులు, 2,16,353 మంది ప్రధాన వ్యవసాయ కార్మికులు, 7,925 మంది గృహ పరిశ్రమలు, 2,07,721 ఇతర కార్మికులు, 1,85,666 ఉపాంత కార్మికులు ఉన్నారు.
ఆర్థిక వ్యవస్థ
2006లో పంచాయితీ రాజ్ మంత్రిత్వ శాఖ దేశంలోని 250 అత్యంత వెనుకబడిన జిల్లాలలో (మొత్తం 640 జిల్లాలలో) ఒకటిగా నాగపట్నం జిల్లాను పేర్కొంది. తమిళనాడు రాష్ట్రంలో ప్రస్తుతం వెనుకబడిన ప్రాంతాల అభివృద్ధి పథకం క్రింద నిధులు పొందుతున్న ఆరు జిల్లాలలో ఇది ఒకటి.
జిల్లా పరిపాలన
కలెక్టర్ జిల్లాకు పరిపాలనా అధిపతి, జిల్లాకు ప్రభుత్వ సూత్రప్రాయ ప్రతినిధిగా పనిచేస్తారు.కలెక్టర్ ప్రధాన బాధ్యతలలో రెవెన్యూ పరిపాలన, ఎగ్జిక్యూటివ్ మెజిస్ట్రేసీ, శాంతిభద్రతలు, లైసెన్సింగ్, నియంత్రణ విధులు, విపత్తు నిర్వహణ, పౌర సరఫరాలు, ప్రజా పంపిణీ, సాంఘిక సంక్షేమం, ఎక్సైజ్, రవాణా, మైనింగ్, కార్మిక చట్టాలు, ఎన్నికలు, న్యాయ వ్యవహారాలు, జనాభా లెక్కలు, సాధారణం. పరిపాలన, ఖజానా నిర్వహణ, రాష్ట్ర, కేంద్ర ప్రభుత్వాల వివిధ విభాగాలతో సమన్వయం కలిగిఉంటాడు. వివిధ కేంద్ర, రాష్ట్ర ప్రభుత్వ పథకాల కోసం జిల్లా స్థాయిలో ఏర్పడిన వివిధ కమిటీలకు కలెక్టర్ అధిపతిగా ఉంటారు.
వెలుపలి లింకులు
వర్గం:వైష్ణవ దివ్యక్షేత్రాలు వర్గం:తమిళనాడు జిల్లాలు
తిరువెళ్ళరై
తిరువెళ్ళరై (Thiruvellarai) తమిళనాడు రాష్ట్రంలో తిరుచ్చిరాపల్లి నుండి 27 కిలోమీటర్ల దూరంలో ఉంది. ఇక్కడి శ్రీ పుండరీకాక్ష పెరుమాళ్ దేవాలయం వైష్ణవ దివ్యదేశాలుగా ప్రసిద్ధిచెందినది.
సాహిత్యం
శ్లో. తీర్దై: పుష్కల పద్మ చక్ర కుశకై స్సంశోభ మానస్థితే రమ్యే శ్రీ మణి కర్ణి కాహ్వాయ వరాహఖ్యాత తీర్దాఞచ్‌తే | గంధ క్షీరసు దివ్య పుష్కరిణికా యుక్తే సితాద్ర్యాహ్వయే రాజంతం నగరేతు వెళ్లర పదే ప్రాగస్య సంస్థానగమ్‌ ||
శ్లో. శ్రీ మచ్చంపక వల్లికా పరిగతం శ్రీ పంగయచ్చెల్వికా నాయక్యా విమలాకృతిం సురుచిరం వైమాన వర్యశ్రితమ్‌ | మార్కండేయ శిబిక్షితీశ గరుడ క్షోణీ దృశాం గోచార పద్మాక్షాహ్వయ మాశ్రయే కలిరిపు శ్రీ విష్ణు చిత్త స్తుతమ్‌ ||
పాశురం
ఇన్దిరవోడు పిరమన్ ఈశన్ ఇమయవ రెల్లామ్‌ మన్దిర మామలర్ కొణ్డు మఱైన్దువరాయ్ వన్దు నిన్ఱార్‌ శన్దిరన్ మాళిగై శేరుం శదురరగళ్ వెళ్లఱై నిన్ఱాయ్‌ అన్దియ మ్చోదిదువాగుమ్‌ అழగనే ! కాప్పిడ వారాయ్. పెరియాళ్వార్-పెరియాళ్వార్ తిరుమొழி 2-8-1
విశేషం
ఈ క్షేత్రమునకు శ్వేతగిరి యనిపేరు. శిబి చక్రవర్తి ప్రార్ధనచే స్వామి పుండరీకాక్షునిగా వెలిసాడు. ఇచట స్వామికి ఇరువైపుల సూర్య చంద్రులు వింజామరలు వీస్తూ ఉంటారు. ఇచ్చట ఉత్తరాయణ-దక్షిణాయన ద్వారములు ఉన్నాయి. ఉయ్యక్కొండార్ (పుండరీకాక్షుడు) అవతార స్థలము. మీన మాసమున బ్రహ్మోత్సవం నిర్వహించబడుతుంది.
మార్గం
శ్రీరంగము నుండి ఉత్తమర్ కోయిల్ మీదుగా తిరుచ్చి-ఉరయూర్ బస్ మార్గములో శ్రీరంగమున నుండి 15 కి.మీ దూరమున గలదు. బస్ దిగిన పిమ్మట 1/2 కి.మీ దూరంలో సన్నిధి ఉంది. ఏ వసతులు లేవు. శ్రీరంగము నుండి సేవించాలి.
ఇవికూడా చూడండి
వైష్ణవ దివ్యదేశాలు
బయటి లింకులు
వర్గం:వైష్ణవ దివ్యక్షేత్రాలు వర్గం:హిందూ దేవాలయాలు వర్గం:తమిళనాడు పుణ్యక్షేత్రాలు
రాజుపాలెం (బల్లికురవ)
రాజుపాలెం బాపట్ల జిల్లా బల్లికురవ మండలానికి చెందిన రెవెన్యూయేతర గ్రామం.
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో కట్టెంపూడి కోటేశ్వరరావు, సర్పంచిగా ఎన్నికైనారు.
పనగర్ శాసనసభ నియోజకవర్గం
పనగర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం జబల్‌పూర్ జిల్లా, జబల్‌పూర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
దుగ్గిరాల బలరామకృష్ణయ్య
దుగ్గిరాల బలరామకృష్ణయ్య స్వాతంత్ర్య సమరయోధుడు, రచయిత. ఇతనికి 'బౌద్ధ వాఙ్మయబ్రహ్మ ' అనే బిరుదు వుంది. లోకసభ సభ్యులుగా పనిచేసాడు.
జననం, విద్య
దుగ్గిరాల బలరామకృష్ణయ్య కృష్ణా జిల్లాలోని అంగలూరు గ్రామంలో వ్యవసాయ కుటుంబంలో దుగ్గిరాల అమరయ్య దంపతులకు 1905 లో జన్మించాడు. మచిలీపట్నం నేషనల్ కాలేజిలో చదివాడు. తెలుగు, సంస్కృతం, హిందీ సాహిత్యాన్ని అభ్యసించాడు. అతనికి బెంగాలీ, గుజరాతీ, ఉర్దూ భాషల్లో కూడా ప్రావీణ్యం ఉంది. అలహాబాద్ లోని హిందీ విద్యాపీఠంలో మూడు సంవత్సరాలు చదువుకున్నాడు. ఇతనికి ముగ్గురు కుమారులు, ముగ్గురు కుమార్తెలు ఉన్నారు.
స్వాతంత్ర పోరాటం
ఇతను సంఘ సంస్కర్త. వితంతు వివాహాలను ప్రోత్సహించాడు. అంటరానితనం తొలగించడానికి కృషి చేశాడు. ఆచార్య ఎన్. జి. రంగాతో కలసి కృష్ణా జిల్లాలో రైతు ఉద్యమంలో పనిచేశాడు.
రాజకీయ జీవితం
బలరామకృష్ణయ్య 5 సంవత్సరాలు ఆల్ ఇండియా కాంగ్రెస్ కమిటీలో సభ్యునిగానూ, ద్వితీయ లోకసభలో సభ్యునిగా పనిచేసాడు.
1957లో జరిగిన భారతదేశ 2వ సార్వత్రిక ఎన్నికలలో గుడివాడ లోకసభ నియోజకవర్గం నుండి భారత జాతీయ కాంగ్రెస్ తరపున పోటీ చేసి సమీప కమ్యూనిస్ఠు పార్టీ అభ్యర్థి పై విజయం సాధించాడు. అతనికి 155873 ఓట్లు రాగా, ప్రత్యర్థికి 128253 ఓట్లు వచ్చాయి.
సాహిత్య సేవ
1925 లో హిందీ భాషా ప్రచారంలో పాల్గొన్నాడు. గ్రంథాలయ ఉద్యమంలో అనేక సమావేశాలకు అధ్యక్షత వహించాడు. అతని అధ్వర్యంలో అనేక సాహిత్య సమావేశాలు జరిగాయి. 1927 లో సర్వేపల్లి రాధా కృష్ణన్ అధ్యక్షతన జరిగిన ఆంధ్ర మహాసభ "బౌద్ధమతం" పై చేసిన విశిష్టమైన కృషికి అతనికి "బౌద్ధ వాఙ్మయబ్రహ్మ" అనే బిరుదును ప్రదానం చేసింది. అతను 15 పైగా గ్రంథాలను రచించాడు.
మూలాలు
వర్గం:తెలుగు రచయితలు వర్గం:1905 జననాలు వర్గం:2వ లోక్‌సభ సభ్యులు వర్గం:కృష్ణా జిల్లా స్వాతంత్ర్య సమర యోధులు
అమరసింహుడు (పుస్తకం)
రాజస్థాన్‌లోని మేవాడ్ రాజ్యానికి చెందిన రాజపుత్ర రాజు, శౌర్యవంతుడు ఐన అమరసింహుడు జీవితాన్ని ఈ గ్రంథంలో చిత్రీకరించారు. అమర్‌సింహ్ సుప్రసిద్ధ రాజపుత్ర రాజైన రాణా ప్రతాప్ సింగ్ కుమారుడు. ఈ గ్రంథాన్ని బేతపూడి వెంకట శివరావు రచించారు.
రచన నేపథ్యం
అమరసింహుడు అనే ఈ గ్రంథాన్ని ఓరియంట్ పబ్లిషింగ్ కంపెనీ 1952లో ప్రచురించింది. ఈ పుస్తకాన్ని ఆనాటి ఉన్నత పాఠశాల విద్యార్థుల ఉపయోగార్థం రచించానని రచయిత పేర్కొన్నారు. రచయిత బేతపూడి వెంకట శివరావు ఆ కాలంలో తెనాలి పట్టణంలోని తాలూకా ఉన్నత పాఠశాల ప్రధానోపాధ్యాయునిగా పనిచేసేవారు.
ఇతివృత్తం
అమర్‌సింగ్ రాథోర్ రాజస్థాన్ ప్రాంతపు ప్రభువు, మార్వార్ మహారాజు, మొఘల్ సామ్రాజ్య దర్బారులో ఒకరు. ఆయన ప్రతిష్టాకరమైన సాహసం, ధైర్యం, యుద్ధ కుశలతల వల్ల సామ్రాజ్య ప్రభుత్వంలో అత్యున్నత స్థాయికి చేరారు. ఆ కారణంగానే సుబేదారుగా అయ్యారు. తనను జరిమానా అడిగి అవమానించిన మరో ప్రభువు సలాబత్ ఖాన్‌ను చక్రవర్తి సముఖంలోనే చంపిన పౌరుషశీలి. రాజస్థానీ పౌరుష ప్రతాపాలకు ప్రఖ్యాతి వహించిన మేవాడ్ రాజ్యానికి చెందిన రాజు రాణా అమరసింహ్ జీవితగాథను, ఆయన కాలంలోని స్థితిగతులను ఈ పుస్తకంలో వివరించారు. తన పూర్వీకుడైన రాణా ప్రతాప్‌సింగ్ వలెనే బలవత్తరమైన మొఘల్ సామ్రాజ్యాధినేత అక్బర్‌ను ఎదిరించి తన సార్వభౌమాధికారం నిలుపుకునేందుకు పోరాడిన రాజు వీరగాథ ఇది. స్వాతంత్ర్యం వచ్చిన తొలినాళ్ళలో నాటి ఉన్నత పాఠశాల విద్యలో భాగంగా బోధించేందుకు ఈ పుస్తకాన్ని రాసిన రచయిత స్వాతంత్ర్య సముపార్జన సాధించిన జాతికి పూర్వుల్లోని వీరులు, నిస్వార్థుల గాథలు చదివి ఆదర్శంగా స్వీకరించాలని పేర్కొన్నారు.
మూలాలు
వర్గం:తెలుగు పుస్తకాలు వర్గం:1952 పుస్తకాలు వర్గం:చారిత్రిక నవలలు
కె.రాజుపాలెం
కె.రాజుపాలెం బాపట్ల జిల్లా బల్లికురవ మండలానికి చెందిన రెవెన్యూయేతర గ్రామం..
గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో గద్దె మురళీధరరావు, సర్పంచిగా ఎన్నికైనారు.
మహారాణిపేట మండలం
మహారాణిపేట మండలం ఆంధ్రప్రదేశ్ రాష్ట్రంలోని విశాఖపట్నం జిల్లా లోని 11 మండలాలలో ఒకటి. ఇది విశాఖపట్నం రెవెన్యూ డివిజన్ క్రింద నిర్వహించబడుతుంది. దీని పరిపాలనా కేంద్రం మహారాణిపేటలో ఉంది. ఈ మండలం బంగాళాఖాతం తీరంలో ఉంది. దీనికి ఉత్తరాన విశాఖపట్నం గ్రామీణ మండలం, పశ్చిమాన విశాఖపట్నం పట్టణ మండలం సరిహద్దులుగా ఉన్నాయి.
మహారాణిపేట పౌర సదుపాయాలకు బాధ్యత వహించే గ్రేటర్ విశాఖపట్నం మున్సిపల్ కార్పొరేషన్ పరిధిలో ఉన్నందున ఈ మండలంలో గ్రామాలు లేవు.
2022 లో ఏర్పడిన మండలం - చరిత్ర
ఆంధ్రప్రదేశ్ జిల్లాల పునర్వ్యవస్థీకరణ - 2022 ముందు విశాఖపట్నం జిల్లాలో ఉన్న 43 మండలాలలో విశాఖపట్నం పట్టణ మండలం ఒకటి. ఆంధ్రప్రదేశ్ జిల్లాల పునర్వ్యవస్థీకరణ - 2022 లో భాగంగా విశాఖపట్టణం జిల్లా పరిధిని సవరించి, విశాఖపట్నం పట్టణ మండలం స్థానంలో కొత్తగా సీతమ్మధార,  గోపాలపట్నం, ములగాడ, మహారాణిపేట  అనే నాలుగు మండలాలు కొత్తగా ఏర్పడ్డా యి. వీటిలో సీతమ్మధార మండలం కొత్తగా ఏర్పడిన భీముని పట్టణం రెవెన్యూ డివిజను పరిధిలో చేరగా, మిగిలిన మూడు మండలాలు విశాఖపట్టణం జిల్లా, పూర్వపు విశాఖపట్టణం రెవెన్యూ డివిజను పరిధి కిందకు చేరాయి. అయితే ఈ నాలుగు మండలాలలో ఎటువంటి గ్రామాలు లేవు, మహా విశాఖ నగరపాలక సంస్థకు చెందిన వార్డులు, ప్రాంతాలు మాత్రమే ఉన్నాయి.
కోనసీమ జిల్లా
కోనసీమ జిల్లా, అధికారికంగా, '''డాక్టర్ బి.ఆర్. అంబేడ్కర్ కోనసీమ జిల్లా''' ఆంధ్రప్రదేశ్‌లో జిల్లాల పునర్వ్యవస్థీకరణ భాగంగా 2022లో కొత్తగా ఏర్పడిన జిల్లా. ఇది పూర్వపు తూర్పు గోదావరి జిల్లా నుండి కొన్ని మండలాలను విడగొట్టుట ద్వారా ఆవిర్బంచింది. జిల్లా కేంద్రం అమలాపురం. గోదావరి నది సముద్రంలో కలిసే ప్రాంతమే కోనసీమ. ధవళేశ్వరం బ్యారేజ్ దిగువన గోదావరి పలు పాయలుగా మారుతుంది. అందులో వశిష్ఠ, వైనతేయ, గౌతమీ పాయల మధ్య ప్రాంతమే కోనసీమ. నదీ పాయల మధ్య దీవుల సముదాయంలా కోనసీమ కనిపిస్తుంది. బంగాళాఖాతం తీరాన్ని ఆనుకుని ఉంటుంది. గతంలో ఉమ్మడి తూర్పు గోదావరి జిల్లాలో భాగంగా ఉన్న రాజోలు, కొత్తపేట, రామచంద్రపురం, ముమ్మడివరం, మండపేట, అమలాపురం, పి.గన్నవరం అసెంబ్లీ నియోజకవర్గాలతో ఈ జిల్లా అవతరించింది. జిల్లాలో అమలాపురం, రామచంద్రపురం, కొత్తపేట అనే మూడు రెవెన్యూ డివిజన్లు ఉన్నాయి. ఈ రెవెన్యూ డివిజన్లను 22 మండలాలుగా విభజించారు. 2011 భారత జనగణన ప్రకారం, జిల్లాలో జనాభా మొత్తం 17.191 లక్షలు మంది ఉన్నారు. జిల్లా వైశాల్యం 2,083 చ. కి. విస్తీర్ణంతో ఉంది. అంతర్వేదిలో శ్రీ లక్ష్మీ నరసింహస్వామి దేవాలయం, ద్రాక్షారామంలో పంచారామలలో ఒకటైన శ్రీ మాణిక్యాంబా సమేత శ్రీ భీమేశ్వరస్వామి దేవాలయం జిల్లాలో ప్రముఖ పర్యాటక ఆకర్షణలు.
పేరు
గోదావరి నది సముద్రంలో కలిసే ప్రాంతమే కోనసీమ. రాజమండ్రి వద్ద అఖండ గోదావరిగా పిలిచే ఆ నదీ ప్రవాహం ఆ తర్వాత దిశ మారుతుంది. ధవళేశ్వరం కాటన్ బ్యారేజ్ దిగువన పలు పాయలుగా మారుతుంది. అందులో వశిష్ఠ, వైనతేయ, గౌతమీ పాయల మధ్య ప్రాంతమే కోనసీమ. నదీ పాయల మధ్య దీవుల సముదాయంలా కోనసీమ కనిపిస్తుంది. బంగాళాఖాతం తీరాన్ని ఆనుకుని ఉంటుంది.
తెలుగు నిఘంటువు ప్రకారం కోన అంటే చాలా అర్థాలున్నాయి. అందులో అడవి వంటివి బాగా ప్రాచుర్యంలో ఉన్నాయి. అయితే కోన అంటే మూల అని, సీమ అంటే ప్రదేశం అని తెలుగు అధ్యాపకుడు ముళ్లపూడి రామచంద్రం అభిప్రాయపడ్డారు.
"గోదావరి జిల్లాల్లో ఇప్పుడు కోనసీమగా పిలుస్తున్న ప్రాంతం ఓ మూలన ఉంటుంది. అందులోనూ భౌగోళికంగా నదీ ప్రవాహానికి చివరిలో ఉంది. ఇది ఓ దీవిని తలపిస్తుంది. రోడ్డు రవాణా మార్గాలు అంతగా లేని రోజుల్లో రాకపోకల కోసం పడవల మీద గోదావరిని దాటాల్సి వచ్చేది. అందుకే ఆ ప్రదేశాన్ని కోనసీమగా పిలుస్తారు. కోనసీమ గురించి 12వ శతాబ్దం నాటి నుంచే ప్రస్తావన ఉంది. నన్నయ్య వంటి వారి రచనల్లోనూ కోనసీమ గురించి పేర్కొన్నారు. అనేక శతాబ్దాలుగా కోనసీమగానే ఈ ప్రాంతాన్ని పిలుస్తున్నారు" అని ముళ్లపూడి రామచంద్రం వివరించారు. కోనసీమ అనే పేరు రావడానికి ఆనాటికి ఇది అటవీ ప్రాంతంగా ఉండడం వంటి ఇతర కారణాలు కూడా ఉండవచ్చనే అభిప్రాయం అతను వ్యక్తం చేశాడు.
ప్రభుత్వం జిల్లా పేరును డాక్టర్ బి.ఆర్. అంబేడ్కర్ కోనసీమ జిల్లా గా మార్చుటకు ప్రాథమిక ప్రకటన చేస్తూ అభ్యంతరాలను 30 రోజులలోగా తెలియపరచాలని కోరింది. దీనిని వ్యతిరేకిన్తూ అల్లర్లు, విధ్వంసం జరిగింది. 2022 జూన్ 24 న జరిగిన సమావేశంలో పేరు మార్పుకు కేబినెట్ ఆమోదముద్ర వేసింది. 2022 ఆగష్టు 2 న ఖరారు గెజెట్ ప్రకటన విడుదలైంది.
చరిత్ర
2022 ఏప్రిల్ 4న ఈ జిల్లా ప్రారంభించబడింది. గతంలో తూర్పు గోదావరి జిల్లాలో భాగంగా ఉన్న రాజోలు, కొత్తపేట, రామచంద్రాపురం, ముమ్మడివరం, మండపేట, అమలాపురం, పి.గన్నవరం అసెంబ్లీ నియోజకవర్గాలతో ఈ జిల్లా అవతరించింది. కొత్తజిల్లా ఏర్పాటులో భాగంగా అమలాపురంలో కలెక్టర్, ఎస్పీ కార్యాలయాలను ఏర్పాటు చేశారు. అమలాపురానికి సమీపాన ఉన్న ముమ్మిడివరంలో ఎయిమ్స్ కళాశాల భవనాల్లో 43 ప్రభుత్వ శాఖల కార్యాలయాలను ఒకేచోట ఏర్పాటు చేస్తున్నారు. అమలాపురం నల్లవంతన దిగువన ముక్తేశ్వరం రోడ్డులో అంబేడ్కర్ కమ్యూనిటీ హాలుకు ఎదురుగా డీఆర్డీఏ భవనాల ఏర్పాటు చేశారు. పాత మాంటిస్సోరి స్కూలు భవనంలో జిల్లా ఎస్పీ కార్యాలయం ఏర్పాటైంది.
భౌగోళిక స్వరూపం
right|thumb|కోనసీమ పొలాలు
కోనసీమ జిల్లాకు ఉత్తరాన తూర్పు గోదావరి జిల్లా, కాకినాడ జిల్లా, తూర్పున కాకినాడ జిల్లా, దక్షిణాన బంగాళాఖాతం, పశ్చిమాన పశ్చిమ గోదావరి జిల్లా  సరిహద్దులుగా ఉన్నాయి. ఉత్తరం వైపు గోదావరి పాయ గౌతమి, దక్షిణం వైపున వశిష్ట అనే గోదావరి పాయ మధ్యలో కోనసీమ వుంది. కోనసీమ త్రిభుజాకార ప్రదేశం కావున గోదావరి, బంగాళాఖాతాలు చుట్టుముట్టి ఉన్నాయి.
జిల్లా వైశాల్యం 2,083 చదరపు కిలోమీటర్లు. జిల్లా ప్రధాన కార్యాలయం అమలాపురం నుండి రాష్ట్ర రాజధాని అమరావతికి 200 కి.మీ. దూరంలో ఉంది. ఈ ప్రాంతం వరి పొలాలతో, అరటి, కొబ్బరిచెట్లతో కళకళ లాడుతూ ఉంటుంది. సారవంతమైన ఒండ్రు నేలలు, ఇసుకతో కూడిన మట్టి నేలలు డెల్టా ప్రాంతంలో కనిపిస్తాయి.
జనాభా గణాంకాలు
2011 జనగణన ప్రకారం, జిల్లా పరిధిలో జనాభా 17.191 లక్షలు.
పరిపాలన
జిల్లాలో మూడు రెవెన్యూ డివిజన్లు ఉన్నాయి, అవి కొత్తపేట, అమలాపురం, రామచంద్రపురం. ఈ రెవెన్యూ డివిజన్లను 22 మండలాలుగా విభజించారు.
మండలాలు
జిల్లా పునర్వ్యవస్థీకరణ తర్వాత కొత్తపేట రెవిన్యూ డివిజను ఏర్పాటు చేశారు. దీని ఫలితంగా అమలాపురం డివిజనులో 10, కొత్తపేట రెవిన్యూ డివిజనులో లో 7, రామచంద్రపురం డివిజనులో 5 మండలాలు ఉన్నాయి.
అమలాపురం రెవెన్యూ డివిజను
రెవెన్యూ డివిజన్ వ్యాస విభాగం ఇమడ్చబడింది.
రామచంద్రపురం రెవెన్యూ డివిజను
రెవెన్యూ డివిజన్ వ్యాస విభాగం ఇమడ్చబడింది.
పర్యాటక ఆకర్షణలు
ఇంకా కోనసీమ తిరుపతిగా విరాజిల్లుతున్న [వాడపల్లి వెంకటేశ్వర స్వామి వారి ఆలయం, [అప్పనపల్లి] శ్రీ బాలబాలాజీ వారి దేవస్థానం, [అయినవిల్లి]లోని విఘ్నేశ్వరుడి ఆలయం, మురమళ్ల]లోని భద్రకాళి సమేత వీరేశ్వరస్వామి ఆలయం, [ర్యాలీ]లోని జగన్మోహిని కేశవస్వామి ఆలయం, [ముక్తేశ్వరం]లోని క్షణ ముక్తేశ్వరాలయం, [పలివెల]లోని శ్రీ ఉమా కొప్పులింగేశ్వర ఆలయం [మందపల్లి]లోని శనీశ్వర ఆలయం [మురమళ్ళ] శ్రీ శ్రీ శ్రీ మాణిక్యాంబా ఆలయం
రాజకీయ విభాగాలు
కోనసీమ జిల్లాలో రెండు లోకసభ నియోజకవర్గాలు, ఏడు అసెంబ్లీ నియోజకవర్గాలు ఉన్నాయి.
రవాణా వ్యవస్థ
ఆలమూరు, సిద్దాంతం వద్ద గోదావరి నదిపై వంతెనల నిర్మాణంతో జిల్లాలోని అన్ని ప్రాంతాలు చక్కటి రహదారులతో అనుసంధానించబడ్డాయి.కోనసీమ ప్రాంతాన్ని జిల్లా హెడ్ క్వార్టర్స్‌కు కలుపుతూ గోదావరి నదిపై యానాం - యెదురులంక వంతెనను బాలయోగి వారధిగా 2002లో ప్రారంభించారు. కోనసీమ జిల్లాకు కాకినాడ నుండి కోటిపల్లి వరకు 45 కి.మీ రైలు మార్గం (బ్రాడ్ గేజ్) సౌకర్యం ఉంది. సమీప విమానాశ్రయం రాజమండ్రి విమానాశ్రయం.
విద్యా సౌకర్యాలు
కోనసీమ జిల్లాల్లో 1420 ప్రాథమిక పాఠశాలలు,292 ప్రాథమికోన్నత పాఠశాలలు, 413 ఉన్నత పాఠశాలలు వివిధ నిర్వహణల కింద పనిచేస్తున్నాయి.ప్రాథమిక పాఠశాలలో 3610 మంది ఉపాధ్యాయులు, యుపి పాఠశాలలో 1833 మంది, ఉన్నత పాఠశాలల్లో 4560 మంది ఉపాధ్యాయులు పనిచేస్తున్నారు. 75 జూనియర్ కళాశాలల్లో 949 మంది లెక్చరర్లు పనిచేస్తున్నారు.
ఆర్ధిక స్థితిగతులు
కోనసీమ జిల్లా వ్యవసాయం ప్రధానంగా వున్న జిల్లా.నీటి సదుపాయం ఉన్నందున వ్యవసాయం, (అక్వా కల్చర్) జిల్లా ప్రజలకు ప్రధాన వృత్తులుగా ఉన్నాయి.కోనసీమలో వరి తర్వాత ఎక్కువగా అరటిని పండిస్తారు.వీటితోపాటు అరటి, మామిడి, పనస, సపోటా, బత్తాయి పంటలు పండిస్తారు.లంక గ్రామప్రాంతాలలో విస్తారంగా పండిస్తారు.ఇటీవల జరిపిన పరిశోధనల మూలంగా సహజవాయువు నిలువలు బయటపడడం వలన ఈ ప్రదేశం పారిశ్రామికంగా కూడా అభివృద్ధి చెందుతుంది.చమురు శుద్ధి కర్మాగారాలున్నాయి. ప్రస్తుతం ఇది దేశంలో అతి పెద్ద చమురు, సహజవాయు ఉత్పత్తి కేంద్రంగా ఉంది.
సంస్కృతి
ఈ ప్రాంతం పురాతన ఆంధ్ర సంస్కృతీ సంప్రదాయాల నిలయం. ఇక్కడ ఇంకా అంతరించని కొన్ని ఆంధ్ర సంప్రదాయాలు చూడవచ్చు. అతిథి, అభ్యాగతులను ఆదరించడం, పండుగలను, పబ్బాలను సంప్రదాయానుసారంగా నిర్వహించడం ఇక్కడ గమనించవచ్చు. అలాగే ఇక్కడి వారు కొత్తవారిని  అండీ, ఆయ్ అంటూ ఒక ప్రత్యేక శైలిలో ఆప్యాయంగా పలకరించడం చూడవచ్చు.
వెలుపలి లింకులు
వర్గం:ఆంధ్రప్రదేశ్ జిల్లాలు వర్గం:2022 స్థాపితాలు వర్గం:డాక్టర్ బి.ఆర్. అంబేడ్కర్ కోనసీమ జిల్లా వర్గం:వ్యక్తుల పేరుతో ఉన్న ఆంధ్రప్రదేశ్ జిల్లాలు వర్గం:వ్యక్తుల పేరుతో ఉన్న జిల్లాలు
ఐస్ పాప్
thumb|250px|right|A green ice pop
ఐస్ పాప్ అనేది ఒక పుల్లకు తగిలించిన ఐస్ ముక్క. తెలుగు లో పుల్ల ఐస్ అంటారు.
వడ్డేపల్లి పురపాలకసంఘం
వడ్డేపల్లి పురపాలకసంఘం, తెలంగాణ రాష్ట్రం, జోగులాంబ గద్వాల జిల్లా కు చెందిన ఒక పట్టణ స్థానిక స్వపరిపాలన సంస్థ. వడ్డేపల్లి పట్టణం దీని ప్రధాన పరిపాలన కేంద్రం. ఈ పురపాలక సంఘం నాగర్‌కర్నూల్ లోకసభ నియోజకవర్గం లోని ఆలంపూర్ అసెంబ్లీ నియోజకవర్గం పరిధిలో ఉంది.
ఐస్ పాప్
ఇది పాశ్చాత్యదేశాల్లోనూ ఉంది. అక్కడ దీన్నే ఐస్‌లాలీ లేదా ఐస్‌పాప్‌ అని పిలుస్తారు. ఆస్ట్రేలియా, న్యూజిలాండ్‌లలో ఐసీపోల్‌, ఐస్‌బ్లాక్‌ అంటే మొరాకన్లు మాత్రం ఎస్కివో అంటారట. అమెరికాలో మాత్రం పాప్‌సైసిల్‌ అన్నదే పాపులర్‌. ఎందుకంటే అది అక్కడ మొదట్లో వచ్చిన బ్రాండెడ్‌ ఐస్‌ఫ్రూట్‌. దాంతో అక్కడ ఏ రకం ఐస్‌ఫ్రూట్‌నైనా ఇదే పేరుతో పిలుస్తారు.
వడ్డేపల్లి పురపాలకసంఘం
భౌగోళికం
వడ్డేపల్లి చదరపు కిలోమీటర్ల విస్తీర్ణంలోఉంది. ఇది 15.93589°N, 77.84173°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 202 కిలోమీటర్ల దూరంలో, జిల్లా కేంద్రం ఆలంపూర్ నుండి 33 కిలోమీటర్ల దూరంలో ఉంది.
ఐస్ పాప్
చరిత్ర
పుల్లఐసు పుట్టుక చాలా యాదృచ్ఛికంగా జరిగింది. 1905లో శాన్‌ఫ్రాన్సిస్కోకి చెందిన 11 ఏళ్ల ఎప్పర్‌సన్‌, ఆటాడుకుంటూ ఓ రోజు గ్లాసులో సోడా పోసి పుల్లతో తిప్పుతూ అక్కడే పెట్టి మర్చిపోయాడట. ఆ రాత్రి ఉష్ణోగ్రత శాతం పడిపోవడంతో ఉదయానికి అది గడ్డకట్టేసిందట. దాంతో దానిమీద కాసిని వేడినీళ్లు పోసి బయటకుతీసి ఆ పుల్లతోనే దాన్ని చీకాడట. అదేదో సరదాగా అనిపించడంతో రోజూ అలాగే తినేవాడట. పెరిగి పెద్దయ్యాక తన పిల్లలకు కూడా అలాగే చేసి ఇచ్చేవాడు. వాళ్లకూ బాగా నచ్చడంతో పాప్‌సైసిల్‌ బ్రాండుతో ఐస్‌పాప్‌ని మార్కెట్లోకి తీసుకువచ్చాడట. ఆ తరువాత వీటి తయారీకి ప్రత్యేక మెషీన్లూ రావడంతో అనేక రకాల ఐసుఫ్రూట్‌లు వచ్చాయి. ఎక్కువగా పండ్లరసాలు, నీళ్లతోనే వీటిని తయారుచేస్తారు. 2005లో స్నాపెల్‌ కంపెనీ న్యూయార్క్‌లో 25 అడుగుల ఐస్‌పాప్‌ను తయారుచేసి గిన్నిస్‌ రికార్డు సృష్టించింది. దీనికోసం 17.5 టన్నుల పండ్లరసాన్ని వాడింది.
వడ్డేపల్లి పురపాలకసంఘం
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 10463 మంది కాగా, అందులో 5,226మంది పురుషులు, 5,237మంది మహిళలు ఉన్నారు. ఇది పరిపాలనా పరంగా మునిసిపాలిటీ రెవెన్యూ వార్డుగా విభజించబడింది.
ఐస్ పాప్
చరిత్ర
గత ఏడాది డెల్‌మాంటె కంపెనీ జాతీయ ఐసుక్రీము వారోత్సవం సందర్భంగా జేమ్స్‌బాండ్‌గా ప్రసిద్ధుడైన డేనియల్‌క్రెయిగ్‌ను పోలిన ఐస్‌పాప్‌ను తయారుచేసి అందర్నీ ఆకట్టుకుంది. స్టిక్‌లేకుండా పంచదారనీళ్లు, ఫ్రూట్‌జ్యూసులు లేదా ఫ్లేవర్డ్‌ కలర్స్‌తో చేసిన పాప్‌లూ వచ్చాయి. వీటిని ప్లాస్టిక్‌ కవర్లలో సీలుచేసి అమ్ముతారు. వీటినీ ఐస్‌పాప్‌లనే అంటారక్కడ. ఇంట్లో కూడా సులభంగా తయారుచేసుకోవడానికి వీలుగా అనేక ఆకారాల్లో ప్లాస్టిక్‌ మౌల్డులు వచ్చాయి. అభిరుచి మేరకు వీటిల్లో రకరకాల పండ్లరసాల్ని పోసి స్టిక్‌ పెట్టి ఫ్రీజర్‌లో పెట్టేస్తే కృత్రిమరంగులు లేకుండా పుల్లఐస్‌ ఇంట్లోనే సిద్ధం చేసుకోవచ్చు.
వడ్డేపల్లి పురపాలకసంఘం
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 10 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:జోగులాంబ గద్వాల జిల్లా పురపాలక సంఘాలు
ఐస్ పాప్
కుల్ఫీ ఐస్
ఇది భారత దేశంలోనే అచ్చంగా తయారైన ఐస్ క్రీము. ఇక్కడ నుంచే మధ్యతూర్పు దేశాలకూ పాకింది. ఫ్రిజ్‌లు అంతటా రాకముందు కేవలం రాజకుటుంబాలకే పరిమితమైన డెజర్ట్‌.
వర్గం:తినుబండారాలు
అంతరకుడ
అంతరకుడ , శ్రీకాకుళం జిల్లా, పలాస మండలానికి చెందిన గ్రామం.
ఆ గ్రామంలో చాలా వరకు ప్రజలు అక్షరాస్యులు. గ్రామ జనాభా 1500 నుంచి 2000 వరకు ఉంటుంది.
దవనం నూనె
దవనం నూనె ఒక ఆవశ్యక నూనె.దవనం నూనెను ఆంగ్లంలో దవన ఆయిల్ అందురు. దవన నూనెను పారిశ్రామికంగా, వైద్యపరంగా పలు ప్రయోజనాలు ఉన్నాయి.దవనం మొక్క ఆకులను పూలతో చేర్చిపూలమా/పూల దండలలుగా కట్టెదరు.ఆహారంలో, సువాసన నిచ్చుటకు కాస్మోటిక్సులో, సుగంధ ద్రవ్యాలలో, సిగరేట్లలో, ఔషదాల తయారీలో దవన నూనెను ఉపయోగిస్తారు.
దవనం మొక్క
ఇది ఏకవార్షిక మొక్క.ఇది వృక్షశాస్త్రంలో ఆస్టరేసి (కంపోసిటే) కుటుంబానికి చెందిన మొక్క.దవనం మొక్క వృక్షశాస్త్ర పేరు:అర్టెమిసియా పల్లెన్.దవన ఆకులు మంచి సువాసన వెదజల్లును.మొక్క ఆకులను దండలలో,, అర్చనలో పూజా ద్రవ్యంగా ఉపయోగిస్తారు.పువ్వులను శివ పూజకు ఉపయోగిస్తారు.ఆకులనుండి, పువ్వుల నుండి ఆవశ్యక నూనెను ఉత్పత్తి చేస్తారు.దవనం హైడ్రోకార్బనులు (20%), ఈస్టరులు (65%), ఆక్సీజెనేటెడ్ సంయోగపదార్థాలు (15%) కల్గివున్నది.దవనంలోని ఈస్టరులువలన దవనాకి ప్రత్యేకమైన ఆహాల్లదకరమైన సువాసన ఏర్పడినది.దవనంలోని ఈస్టరుల వలన దవనాకి ప్రత్యేకమైన ఆహాల్లదకరమైన సువాసన ఏర్పడీనది. దవనం సువాసన కల్గిన, ఓషది మొక్క.నిటారుగా 60 సెం.మీ ఎత్తు వరకు పెరుగును. పత్రాలు చీలికలిగా వుండును.పూలు పసుపురంగులో వుండును. ఆకులు తొడిమగల్గి వికల్పఅమరికతో ద్విలంబికంగా వుండును.
సాగు
భారత దేశంలో హిమాలయ ప్రాంతంలో ఈ మొక్క విపరీతంగా పెరుగును.కాశ్మీరు లోయలో దవనం విస్తారంగా కన్పిస్తుంది.దవనాన్ని కర్ణాటక, మహారాష్ట్ర, కేరళ, తమిళనాడు,, ఆంధ్ర ప్రదేశ్ రాష్ట్రాలలో సాగు చేస్తారు.ఆవశ్యక నూనెకై సాగు చేయు పంటకై నవంబరు మొదటి వారంలో మొక్కలను నాటుతారు.మొక్కను నాటిన 110-115 రోజులకు పంట పుష్పించడం మొదలగును (ఫిబ్రవరి రెండో లేదా మూడో వారం) పంటలో సగానికి పైగా పూలు పూచిన తరువాత పంటనుమార్చి మొదటి వారంలో కొయ్యడం జరుగును.మొక్క మొదలువరకు మొక్కను కోస్తారు.భారత దేశంలో దవనాన్ని దక్షిణ భారత దేశంలో అధికంగా సాగు చేస్తారు.ఇది నాలుగు నెలలపంట.చందన/గంధపు చేట్ల పరిసరాలు ఈ మొక్క పెరగటానికి అనువైనవి.మొక్కపూర్తిగా ఎదిగి పూలు పూర్తిగా వికసించిన తరువాత మొక్కలను కోస్తారు.ముఖ్యంగా వేసవి కాలంలో చివరిలో.కొడవలిని ఉపయోగించి మొత్తం మొక్కను కత్తరిస్తారు.నూనెను తీయుటకు కోసిన పంటను ముందు ఒక వారం రోజులు ఆరబెడతారు.
తెలంగాణలో విద్య
తెలంగాణ లో అనేక ప్రాథమిక, మాధ్యమిక పాఠశాలలతో పాటు ఉన్నత విద్యాలయాలు, విశ్వవిద్యాలయాలు ఉన్నాయి.
దవనం నూనె
నూనెలోని సమ్మేళనాలు
నూనెలోని కొన్ని ముఖ్యమైన రసాయనసమ్మేళనాలు
తెలంగాణలో విద్య
తెలంగాణ వ్యవస్థ
తెలంగాణ ప్రాంతీయ, అధికార భాష తెలుగు. రాష్ట్రంలోని ఇతర భాషా సమూహాలలో ఉర్దూ, హిందీ మాట్లాడేవారు కూడా ఉన్నారు. తెలంగాణలో విద్య రాష్ట్రవ్యాప్తంగా ఉన్న అనేక సంస్థల ద్వారా అందించబడుతుంది. తెలంగాణలో గ్రాడ్యుయేషన్ ముందు విద్యా విధానం 10+2 విధానంలో ఉంది. మొదటి తరగతి నుండి పదవ తరగతి వరకు పాఠశాల విద్యా శాఖ నిర్వహణలో పాఠశాల విద్య నిర్వహిస్తుంది. చివరకు రాష్ట్ర స్థాయిలో పదవ తరగతి (S.S.C.) పబ్లిక్ పరీక్షను బోర్డ్ ఆఫ్ సెకండరీ ఎడ్యుకేషన్ ను నిర్వహిస్తుంది. దీని తరువాత బోర్డ్ ఆఫ్ ఇంటర్మీడియట్ ఎడ్యుకేషన్ అడ్మినిస్ట్రేషన్ కింద రెండు సంవత్సరాల ఇంటర్మీడియట్ విద్య చదవాలి. 50% పరిమితిని దాటవేస్తూ తమిళనాడు తరహాలో సమాజంలోని బలహీన వర్గాలకు ఉన్నత విద్యలో రాష్ట్రం రిజర్వేషన్లు కల్పిస్తుంది.
దవనం నూనె
నూనె ఉపయోగాలు
దవన నూనె వలన పలు ప్రయోజనాలు ఉన్నాయి.
తెలంగాణలో విద్య
పాఠశాలలు
తెలంగాణలో అనేక ప్రభుత్వ, ప్రైవేట్ పాఠశాలలు ఉన్నాయి. ఇవి బోర్డ్ ఆఫ్ సెకండరీ ఎడ్యుకేషన్ తెలంగాణ లేదా సెంట్రల్ బోర్డ్ ఆఫ్ సెకండరీ ఎడ్యుకేషన్ (CBSE), ICSE, IB, IGCSEకి అనుబంధంగా ఉన్నాయి. అద్భుతమైన పాఠశాల వ్యవస్థను నిర్మించేందుకు తెలంగాణ ప్రభుత్వం కృషి చేస్తోంది. 2018లో విద్యా ఉత్తీర్ణత శాతంలో తెలంగాణ 5వ స్థానంలో ఉంది. తెలంగాణ అన్ని రంగాల్లో అభివృద్ధి సాధించేందుకు విద్యా వ్యవస్థలో వివిధ నైపుణ్యాలను అమలు చేసింది. దీని కారణంగా, అధునాతన నైపుణ్యాలను నేర్చుకునే అవకాశాలు పుష్కలంగా ఉన్నాయి.
దవనం నూనె
మూలాలు
వర్గం:నూనెలు వర్గం:ఆవశ్యక నూనెలు
తెలంగాణలో విద్య
మూలాలు
వర్గం:విద్యా సంస్థలు వర్గం:విద్య వర్గం:తెలంగాణ
సిహోరా శాసనసభ నియోజకవర్గం
సిహోరా శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం జబల్‌పూర్ జిల్లా, జబల్‌పూర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
కార్ఖాన, సికింద్రాబాద్
కార్ఖాన, తెలంగాణ రాష్ట్రంలోని సికింద్రాబాదు సమీపంలోని తిరుమలగిరి శివారు ప్రాంతం. సికింద్రాబాదు స్టేషను నుండి సుమారు 4 కి.మీ.ల (2.5 మైళ్ళ) దూరంలో, జూబ్లీ బస్టాండ్ నుండి సుమారు 1 కి.మీ.ల (0.62 మైళ్ళ) దూరంలో ఉంది. ప్రస్తుతం ఈ ప్రాంతం అనేక చిన్న ఐటి స్టార్టప్‌లకు ఒక నిలయంగా మారింది.
ఉప ప్రాంతాలు
ఈ ప్రాంతాన్ని విక్రంపురి, ఎపి టెక్స్ట్‌బుక్ కాలనీ, వెంకట్ రాంనగర్ (పిఏఓ ఓఆర్ఎస్ కాలనీ), స్టేట్ బ్యాంక్ కాలనీ, గన్‌రాక్ ఎన్‌క్లేవ్, వాసవి నగర్, ఆర్ అండ్ డి డిఫెన్స్ కాలనీ, ప్రియా కాలనీ, బ్రూక్ బాండ్ కాలనీ, జ్యోతి కాలనీ మొదలైన అనేక కాలనీలుగా విభజించారు.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో కార్ఖాన నుండి సికింద్రాబాదు స్టేషనుకు బస్సు సౌకర్యం ఉంది. ఇక్కడికి 1 కి.మీ. దూరంలో జూబ్లీ బస్ స్టేషన్ (జెబిఎస్) ఉంది. ఇక్కడికి సమీపంలోని సికింద్రాబాదులో ఎంఎంటిఎస్ రైల్వే స్టేషను ఉంది. జెబిఎస్ ప్రాంతంలో మెట్రో స్టేషన్ కూడా ఉంది.
మూలాలు
వర్గం:హైదరాబాదులోని ప్రాంతాలు
ఓగేటి
ఓగేటి తెలుగువారిలో కొందరి ఇంటిపేరు.
వర్గం:ఇంటిపేర్లు
ఎం. కె. స్టాలిన్ మంత్రివర్గం
తమిళనాడు రాష్ట్ర అసెంబ్లీకి 2021లో జరిగిన ఎన్నికల్లో డీఎంకే పార్టీ విజయ సాధించింది. అనంతరం ఎం. కె. స్టాలిన్ రాష్ట్ర ముఖ్యమంత్రిగా బాధ్యతలు చేపట్టాడు. ఎం. కె. స్టాలిన్ మంత్రివర్గంలోని పూర్తి మంత్రుల జాబితా.
మూలాలు
వర్గం:2021 సంఘటనలు వర్గం:తమిళనాడుకు సంబంధించిన జాబితాలు
టెన్నిసు
టెన్నిస్ ప్రపంచవ్యాప్తంగా ప్రసిద్ధి చెందిన క్రీడ. దీనిని సాధారణంగా ఇద్దరు ఆటగాళ్ళు ఆడుతారు. కానీ కొన్ని పోటీలలో ఇద్దరు ఆటగాళ్ళు ఒక జట్టుగా కూడా ఆడుతారు.
ఆట నియమాలు
thumb|టెన్నిస్ మైదాన కొలతలు. ఈ ఆటలో సర్వీస్ నిలుపుకోవడమం చాలా ముఖ్యమైన అంశం. అలా సర్వీస్ నిలుపుకొంటే ఒక పాయింట్ వచ్చినట్లే.అలా ఒక సెట్ లోఆరు (6) పాయింట్లు ముందుగా చేసినవారు ఆ సెట్ గెలిచినవారౌతారు. అలా పురుషులకు ఐతే ఐదు సెట్లు, మహిళలకు ఐతే మూడు సెట్లు ఆడవలసి ఉంది. ఆ సెట్లలో ఆధిక్యంలో ఉన్నవారు ఆట గెలిచినవారౌతారు.
ప్రపంచ ప్రసిద్ధి పోటీలు
ఈ క్రింది నాలుగు పోటీలను కలిపి గ్రాండ్ స్లామ్గా వ్యవహరిస్తారు.
బయటి లింకులు
వర్గం:క్రీడలు వర్గం:టెన్నిస్ వర్గం:భారతదేశం ప్రాతినిధ్యం వహిస్తున్న ఒలింపిక్ క్రీడలు వర్గం:ఒలింపిక్ క్రీడలు వర్గం:ఆసియా క్రీడలు
గ్రామ పంచాయతీ
మూడంచెలుగల పంచాయితీరాజ్ వ్యవస్థలో తొలి స్థాయి స్థానిక స్వపరిపాలనా సంస్థనే గ్రామ పంచాయితీ అంటారు. ప్రభుత్వ ప్రకటన ద్వారా గ్రామ పంచాయితీలను నిర్ణయిస్తారు. వీటికి ఎన్నికలు రాష్ట్ర ఎన్నికల సంఘం నిర్వహిస్తుంది.
చరిత్ర
ప్రాచీనకాలంలో గ్రామ పాలనా వ్యవస్థ అప్పటి సాంఘిక పరిస్థితుల కనుగుణంగా ఐదు ప్రధాన వృత్తుల ప్రతినిధులతో వుండేది. అయితే వీటికి ఎక్కువగా అధికారముండేది కాదు. బ్రిటిష్ పాలన తొలిదశలో ఈ వ్యవస్థ అంతగా ఆదరించబడనప్పటికీ గవర్నర్ జనరల్ రిప్పన్ ప్రోత్సాహంతో స్థానిక స్వపరిపాలనా సంస్థలు 1919, 1935 భారత ప్రభుత్వ చట్టాల ద్వారా బలం పుంజుకున్నాయి.
రాజ్యాంగంలో గ్రామపంచాయితీల ఏర్పాటు, వాటి అధికారాలకు ప్రాధాన్యం ఇచ్చింది. భారతదేశంలో మూడంచెల పంచాయతీరాజ్ వ్యవస్థను ప్రారంభించిన తొలి రాష్ట్రం రాజస్థాన్. 1959 నవంబరు 1న, ఉమ్మడి ఆంధ్రప్రదేశ్ లో, దేశంలోనే రెండవదిగా మహబూబ్ నగర్ జిల్లా, షాద్‌నగర్ లో ప్రారంభమైంది.
ఆంధ్రప్రదేశ్‌లోని గ్రామ పంచాయతీలు గ్రామపంచాయితీ చట్టం 1994 పై ఆధారపడినవి. జిల్లా కలెక్టర్ ఒక రెవెన్యూ గ్రామం లేదా దానిలోని ఏదైనా ఒక భాగాన్ని గ్రామ పంచాయితీగా నిర్ణయించవచ్చు.
దీనిలో పంచాయితీ నిర్వహణలో పంచాయితీ సమావేశం, గ్రామ సభ, ముఖ్యమైనవి
ఆర్థిక వనరులు
పంచాయతీ నిధులన్నీ పంచాయతీ తీర్మానాల ప్రకారం మాత్రమే సర్పంచ్ ఖర్చు చేయాలి. సర్పంచ్ కి చెక్ రాసే హక్కు వుంటుంది. నిధుల దుర్వినియోగం జరిగితే చెక్ పవర్ తొలగిస్తారు.
గ్రామ సభ
ఒక గ్రామపంచాయితి పరిధిలోని ఓటర్ల జాబితాలో నమోదైన వ్యక్తుల సమూహాన్ని గ్రామసభ అంటారు. గ్రామసభ సంవత్సరానికి 180 రోజులకు మించకుండా తప్పకుండా రెండు పర్యాయాలు గ్రామ సభ జరపాలి. గ్రామ సభకు సర్పంచ్‌ లేదా ఉప సర్పంచ్‌ అధ్యక్షత వహిస్తారు. గ్రామసభకు కోరం నిర్దేశించలేదు. 50 మంది లేదా 1/10వ వంతు మంది సభ్యుల కోరికపై ప్రత్యేక సమావేశాలు నిర్వహించవచ్చు. గ్రామ బడ్జెట్ ఆమోదంలో గ్రామసభ కీలకం. గ్రామ పంచాయతీ గ్రామసభకు బాధ్యత వహిస్తుంది. గ్రామాభివృద్ధికి అవసరమైన విధానాలను రూపొందించడంలో కీలకపాత్ర వహిస్తుంది.
గ్రామ పంచాయితీ
thumb|గ్రామ పంచాయతీ నిర్మాణం|alt=|220x220px
వార్డు సభ్యులు
గ్రామాన్ని జనాభా ప్రాతిపదికపై వార్డులుగా విభజిస్తారు. ప్రతి వార్డు నుంచి ఒక సభ్యుడు రహస్య ఓటింగు పద్ధతిన ఐదేళ్ల కాలానికి ఎన్ను కుంటారు. షెడ్యూల్డ్ కులాలు, తెగలు, వెనుకబడిన తరగతులు, స్త్రీలకు సీట్లు కేటాయింపు ఉంది. పార్టీ రహితంగా ఎన్నికలను నిర్వహిస్తారు. ఒక సభ్యుడు ఒకటి కంటే ఎక్కువ వార్డుల నుంచి పోటీ చేయడానికి వీల్లేదు. ప్రతి గ్రామ పంచాయతీలో సర్పంచ్‌తో కలిపి కనిష్టంగా 5, గరిష్టంగా 21 మంది వరకు సభ్యులు ఉంటారు. వార్డుల విభజన గ్రామ జనాభాను బట్టి కింది విధంగా ఉంటుంది. గ్రామజనాభా 300 వరకు ఉంటే 5 వార్డులు గాను, గ్రామజనాభా 300-500 వరకు 7 వార్డులు గాను,  గ్రామజనాభా 500-1500 వరకు 9 వార్డులు గాను,  గ్రామజనాభా 1500-3000 వరకు 11 వార్డులు గాను, గ్రామజనాభా 3000-5000 వరకు 13 వార్డులు గాను,  గ్రామజనాభా 5000-10000 వరకు 15 వార్డులు గాను, గ్రామజనాభా 10000-15000 వరకు 17 వార్డులు గాను,  గ్రామజనాభా 15000 పైన 19 నుంచి 21 వార్డులు గాను విభజిస్తారు.
కోఆప్టెడ్ సభ్యులు
గ్రామ పంచాయతీ పరిధిలోని ప్రతి స్వయం సహాయక బృందం నుంచి ఒక ప్రతినిధిని కోఆప్టెడ్‌ సభ్యుడిగా ఎంపిక చేసుకోవచ్చు. వీరు సమావేశాల్లో పాల్గొనవచ్చు. అయితే వీరికి తీర్మానాలపై ఓటు చేసే అధికారం ఉండదు. వీరిని గ్రామ సభ ద్వారా ఎన్నుకోవాలి. గెలిచిన వారి కుటుంబ సభ్యులు అనర్హులు.
శాశ్వత ఆహ్వానితులు
మండల పరిషత్‌ ప్రాదేశిక నియోజకవర్గ సభ్యుడు (ఎంపీటీసీ) (MPTC) శాశ్వత ఆహ్వానితుడిగా చర్చలో పాల్గొనవచ్చు. కానీ తీర్మానాలపై ఓటు వేసే అధికారం ఉండదు.
సర్పంచ్
గ్రామ పంచాయతీ అధ్యక్షుడిని 'గ్రామ సర్పంచ్' అంటారు. సర్పంచ్‌ను ప్రత్యక్ష పద్ధతిలో ఎన్నుకుంటారు. సర్పంచ్‌ పదవీ కాలం ఐదేళ్లు. సర్పంచ్‌గా పోటీ చేయడానికి కనీసం 21 ఏళ్ల వయసు ఉండాలి. షెడ్యూల్డ్ కులాలు, తెగలు, వెనుకబడిన తరగతులు, స్త్రీలకు సీట్లు కేటాయింపు జిల్లా ప్రాతిపదికన ఉంది. ఈ స్థానాలు ప్రతి సాధారణ ఎన్నికకు మారుతూ వుంటాయి.
సర్పంచ్‌పై అవిశ్వాస తీర్మానం ప్రవేశపెట్టడానికి అవకాశం లేదు. అయితే అధికార దుర్వినియోగం, అవినీతికి పాల్పడిన సర్పంచ్‌ను జిల్లా కలెక్టర్‌ తొలగిస్తారు. గ్రామసభ సమావేశాలను ఏడాదిలో కనీసం రెండు పర్యాయాలు నిర్వహించకపోతే సర్పంచ్‌ తన పదవిని కోల్పోతారు. గ్రామ పంచాయతీ ఆడిట్‌ పూర్తి చేయనప్పుడు కూడా పదవిని కోల్పోతారు. సర్పంచ్‌ తన రాజీనామా విషయంలో గ్రామ పంచాయతీకి నోటీసు ఇచ్చి పదవికి రాజీనామా చేయవచ్చు. అయితే గ్రామ పంచాయతీ సమావేశం నిర్వహించడానికి వీలు లేనప్పుడు జిల్లా పంచాయతీ అధికారికి తన రాజీనామా పత్రాన్ని సమర్పించవచ్చు. ఏదైనా కారణం వల్ల సర్పంచ్‌ పదవి ఖాళీ అయితే నాలుగు నెలల లోపు ఉప ఎన్నిక నిర్వహించాల్సి ఉంటుంది.
ఉప సర్పంచ్
గ్రామ పంచాయతీ వార్డు సభ్యులు కలసి ఒకరిని  ఐదేళ్ల వ్యవధికి ఉప సర్పంచ్‌ను పంచాయతీ సభ్యులు మొదటి సమావేశంలో ఎన్నుకుంటారు. జిల్లా పంచాయతీ అధికారి లేదా ఆయన తరఫున సంబంధిత అధికారి ఈ ఎన్నికను నిర్వహిస్తారు. సర్పంచ్‌ కూడా ఈ ఓటింగ్‌లో పాల్గొనవచ్చు. ఉప సర్పంచ్‌గా ఎన్నిక కావాలంటే వార్డు సభ్యులై ఉండాలి.
గ్రామ ఉప సర్పంచ్ అవిశ్వాస తీర్మానం: ఉప సర్పంచ్‌పై అవిశ్వాస తీర్మానం ప్రవేశ పెట్టవచ్చు. అయితే పదవి చేపట్టిన నాలుగేళ్ల వరకు ఎటువంటి అవిశ్వాస తీర్మానాన్ని ప్రవేశ పెట్టరాదు. అవిశ్వాస తీర్మాన నోటీసుపై సగానికి తక్కువ కాకుండా సభ్యులు సంతకాలు చేసి రెవెన్యూ డివిజన్ అధికారికి సమర్పించాలి. 15 రోజుల ముందస్తు నోటీసు ఇవ్వాలి. మొత్తం సభ్యులలో 2/3వంతు తక్కువ కాకుండా సభ్యులు ఆమోదిస్తే ఉపసర్పంచ్‌ను తొలగిస్తారు. సస్పెండ్ అయిన సభ్యులకు కూడా ఈ సమయంలో ఓటు హక్కు ఉంటుంది.
గ్రామ ఉప సర్పంచ్ అధికారాలు: సర్పంచ్‌ లేని సమయంలో ఉప సర్పంచ్‌ గ్రామ పంచాయతీకి అధ్యక్షత వహిస్తారు. ఆ సమయంలో సర్పంచ్‌కి ఉన్న అన్ని అధికార విధులు ఉప సర్పంచ్‌కు ఉంటాయి.
పంచాయితీ కార్యదర్శి
గ్రామస్థాయిలో అన్ని ప్రభుత్వ శాఖలను సమన్వయపరిచి, సమగ్ర సమాచారం సేకరించి, ప్రజాప్రతినిధులకు అందజేయడానికి, ప్రజలకూ, ప్రభుత్వానికీ వారధిగా ఒక ప్రభుత్వ ఉద్యోగి ఉండాల్సిన అవసరాన్నీ గుర్తించిన రాష్ట్ర ప్రభుత్వం ప్రతి గ్రామ పంచాయితీకి ఒక గ్రామ పంచాయితీ కార్యదర్శి పదవిని కేటాయించింది. ఇది 2002 జనవరి 1 నుంచి అమలులోకి తెచ్చింది.
గ్రామ రెవిన్యూ అధికారి
గతంలో గ్రామ సహాయకులు, గ్రామ పాలన అధికారి పదవులకు బదులు, 2007 ఆగస్టు నుంచి గ్రామ రెవిన్యూ అధికారుల (Village Revenue Officer) (వీఆర్వో)ల విధానం అమలులోకి వచ్చింది. వీరు తహసీల్దారు (ఎంఆర్ఒ) అజమాయిషీలో పని చేస్తారు. కొన్ని పంచాయితీల గుంపుకు ఒక రెవిన్యూ అధికారి కేటాయించగా ప్రతి గ్రామానికి గ్రామంలోనే నివసించే రెవిన్యూ సహాయకుని కేటాయించారు.
రాగల 24 గంటల్లో
రాగల 24 గంటల్లో 2019, నవంబరు 22న విడుదలైన తెలుగు చలనచిత్రం. శ్రీ నవహాస్ క్రియేషన్స్, శ్రీ కార్తీకేయ సెల్యులాయిడ్ పతాకాలపై కానూరు శ్రీనివాస్ నిర్మాణ సారథ్యంలో శ్రీనివాసరెడ్డి దర్శకత్వం వహించిన ఈ చిత్రంలో ఈషా రెబ్బా, సత్యదేవ్ కంచరాన, శ్రీరామ్, గణేష్ వెంకట్రామ్, ముస్కాన్ సేథి నటించగా, రఘు కుంచె సంగీతం అందించాడు. అగాథ క్రిస్టీ రాసిన ది అన్‌ఎక్స్‌పెక్టెడ్ గెస్ట్ అనే నాటకం నుండి ఈ చిత్ర కథాంశం తీసుకోబడింది.
నిర్మాణం
ఇప్పటివరకు హాస్య చిత్రాలకు దర్శకత్వం వహించిన దర్శకుడు శ్రీనివాసరెడ్డి ఈ చిత్రంతో థ్రిల్లర్ నేపథ్యంలోకి అడుగుపెట్టాడు. ఈ చిత్రకథ విన్న తరువాత శ్రీరామ్ ఈ చిత్రంలో నటించడానికి అంగీకరించాడు. ఈ చిత్రానికి సంగీతం అందించడానకి రఘు కుంచె తీసుకున్నారు. సెప్టెంబరు తొలివారంలో ఈ చిత్ర మోషన్ పోస్టర్ విడుదలవ్వగా, సెప్టెంబరు చివరివారంలో టీజర్ విడుదలైంది. నవంబరులో ట్రైలర్ విడుదలైంది.
పాటలు
రఘు కుంచె ఈ చిత్రానికి సంగీతాన్ని సమకూర్చాడు. వై.వి.సుబ్బారెడ్డి "నారాయణతే నమో నమో" పాటను విడుదలచేశాడు. రఘు బాబు, అలీ పాటల విడుదల కార్యక్రమంలో పాల్గొన్నారు. దేవి శ్రీ ప్రసాద్ "రెబ్బా" అనే ప్రచార పాటను విడుదల చేశాడు. అక్టోబరులో రెండవ పాట "నమో నమో" విడుదలైంది.
విడుదల
ఈ చిత్రానికి టైమ్స్ ఆఫ్ ఇండియా 2.5/5 రేటింగ్ ఇచ్చింది. "రాగల 24 గంటల్లో సినిమా స్క్రిప్ట్ విషయంలో కాస్త విఫలమయింది. ఈ చిత్రంలోని థ్రిల్లర్ సమాధానాల కంటే ఎక్కువ ప్రశ్నలనే మనముందు ఉంచుతుంది" అని పేర్కొంది. "రాగల 24 గంటల్లో అనేది సినిమా పేరుకు తగ్గట్టుగా, ఆ సినిమా చూడటానికి వస్తున్న ప్రేక్షకులకు ఒక హెచ్చరిక" అని ది హిందూ పత్రిక రాసింది.
ఇతర లంకెలు
వర్గం:భారతీయ సినిమాలు వర్గం:తెలుగు సినిమాలు వర్గం:2019 తెలుగు సినిమాలు వర్గం:తెలుగు థ్రిల్లర్ సినిమాలు
బిలాల్‌పూర్ పోలీస్ స్టేషన్
బిలాల్‌పూర్ పోలీస్ స్టేషన్ 2019లో విడుదలైన తెలుగు సినిమా. ఎంఎస్ క్రియేషన్స్ బ్యానర్ పై మహంకాళి శ్రీనివాస్ నిర్మించిన ఈ సినిమాకు నాగసాయి మాకం దర్శకత్వం వహించాడు. ఈ సినిమాలో మాగంటి శ్రీనాథ్, సాన్వీ మేఘనా, గోరటి వెంకన్న ముఖ్యపాత్రల్లో నటించారు. ఈ సినిమా ట్రైలర్ ను 4 సెప్టెంబర్ 2018న రిలీజ్ చేసి, సినిమాను 15 మార్చి 2019న విడుదల చేశారు.
కథ
బిలాల్‌పూర్ పోలీస్ స్టేషన్ లో సూర్య (మాగంటి శ్రీనాథ్) ఎస్సైగా పనిచేస్తుంటాడు. అదే పోలీస్ స్టేషన్ లో సురేంద్ర (గోరటి వెంకన్న) హెడ్ కానిస్టేబుల్ గా వుంటాడు. ఆయన కూతురు శ్రీలత (శాన్వీ మేఘన) అక్కడి స్కూల్లో టీచర్ గా పని చేస్తుంటుంది. బిలాల్‌పూర్ ఊర్లో బ్యాంక్ లో దొంగతనం మరియు అమ్మాయి మిస్సింగ్ కేసులు ఉంటాయి. బ్యాంక్ లో దొంగతనం చేసిన దొంగల్ని పట్టుకుని రికవరీ కోసం తీసుకెళ్తుంటే తప్పించుకుంటారు. తీరా చూసేసరికి ఒక వ్యక్తి చనిపోయి ఉంటాడు. ఇంతకు ఎవరు చంపారు. మర్డర్ ఎలా జరిగింది? అనేదే మిగతా సినిమా కథ.
మూలాలు
వర్గం:2019 తెలుగు సినిమాలు వర్గం:2019 సినిమాలు
ఉరైయూరు
ఉరైయూరు, (ఉరయూరు,  ఉఱైయూరు  లేదా ఉరైయూర్, వొరైయూర్ అని కూడా పిలుస్తారు (ఆంగ్లం:Urayur or Uraiyur; తమిళం: உறையூர்) (ప్రస్తుతం తిరుచిరాపల్లిలో భాగం) మొదటి నుండి 8వ శతాబ్దం వరకు పూర్వ చోళుల (early Cholas) రాజధాని. ఉరయూర్ ప్రస్తుతం తమిళనాడు రాష్ట్రంలో తిరుచ్చినాపల్లి పట్టణానికి దగ్గరలో ఉంది.) భారతదేశం, తమిళనాడు రాష్ట్రం, తిరుచిరాపల్లి నగరంలోని ఒక నాగరిక ప్రాంతం.
చరిత్ర
తిరుచిరాపల్లి నగరం పురాతన పేరు ఉరైయూర్. ఉరయూర్ అనే పదానికి తమిళంలో నివాసం అని అర్ధం. ఇక్కడ ప్రాచీనమైన కోట కావేరీ నది దక్షిణ తీరంలో ఉంది. తరువాత పాలించిన చోళులు 9వ శతాబ్దం నుండి తంజావూరును రాజధానిగా చేసుకున్నారు. ఇప్పుడు ఇది తిరుచ్చి సిటీలో అత్యంత రద్దీగా ఉండే ప్రాంతాలలో ఒకటిగా మారింది. ఇది ప్రాచీన తమిళ దేశంలోని మూడు ప్రధాన రాజ్యాలలో ఒకటైన తొలి చోళుల రాజధాని. కొన్నిసార్లు ఉరయూర్ అని పిలుస్తారు, ఈ ప్రదేశాన్ని తిరుక్కోజి, నికలపురి, ఉరంతై, కోజియూర్ లేదా కొలియూర్ అని కూడా పిలుస్తారు.
ఇది సా.శ. 300 నాటి చరిత్రను కలిగి ఉంది. చోళుల గురించి ఖచ్చితమైన ప్రస్తావన ఉంది. ఒరిస్సాలోని అశోకన్ శాసనాలలో వారి రాజధాని చోళుల పురాతనత్వాన్ని అలాగే ఉరైయూర్‌ను సా.శ. 272-232 వరకు వెనక్కి నెట్టివేసింది, ఇది అశోకుడి కాలం ( సుమారు సా.శ. 304–232) పాటలీపుత్ర (ఆధునిక పాట్నా) మౌర్య రాజవంశానికి పాలకుడు.
విశేషాలు:
ఇక్కడ ప్రముఖ దేవాలయాలలో నాచ్చియార్ దేవాలయం వైష్ణవ దివ్యదేశాలుగా భారతదేశంలో ప్రసిద్ధిచెందింది. ధర్మవర్మ పుత్రికగా లక్ష్మీదేవి అవతరించి వాసలక్ష్మి అనే పేరుతో శ్రీ రంగనాథుని పరిణయమాడిన స్థలమిది. శ్రీరంగములో జరుగు ఆది బ్రహ్మోత్సవమున మూడవనాడు శ్రీ రంగనాథుడు ఉరైయూరు వేంచేసి వాసలక్ష్మితో ఏకాసనాసీనులై భక్తకోటిని అనుగ్రహిస్తారు.ఇచట స్వామి ప్రయాగ చక్రముతో వేంచేసి ఉంటాడు. తిరుప్పాణి ఆళ్వార్లు ఈ క్షేత్రముననే అవతరించాడు. ఈ క్షేత్రమునకు "కోళి" యని "నాచ్చియార్ కోయిల్" అని తిరునామాలు గలవు. ఇది తిరుచ్చిలో ఒక భాగం.
సేనాపతి (2021 సినిమా)
సేనాపతి 2021లో తెలుగులో విడుదలైన సస్పెన్స్ థ్రిల్లర్‌  సినిమా. గోల్డ్‌ బాక్స్‌ ఎంటర్‌టైన్‌మెంట్స్‌ బ్యానర్ పై సుష్మిత కొణిదెల, విష్ణు ప్రసాద్‌ నిర్మించిన ఈ సినిమాకు పవన్‌ సాదినేని దర్శకత్వం వహించాడు. ఈ సినిమాకు సంబందించిన మోష‌న్ పోస్టర్‌ను నటుడు సాయి ధరమ్ తేజ్ 12డిసెంబర్  2021న విడుద‌ల చేయగా, ట్రైలర్‌ను 21 డిసెంబర్  2021న విడుద‌ల చేశారు. రాజేంద్రప్రసాద్‌, న‌రేష్ అగ‌స్త్య, హర్షవర్ధన్ ప్రధాన పాత్రల్లో నటించిన ఈ సినిమా 31డిసెంబర్  2021న ఆహా ఓటీటీలో విడుదలైంది.
కటక్
కటక్ ఒడిషా రాష్ట్రానికి పూర్వ రాజధాని. రాష్ట్రంలో రెండవ అతిపెద్ద నగరం. ఇది కటక్ జిల్లాకు ప్రధాన కేంద్రం. కోట అనే అర్ధం గల కటకా ఈ నగరపు అసలు పేరు. పురాతన బారాబతి కోట ఈ పేరుకు మూలం. ఈ కోట చుట్టూరానే నగరం తొలుత అభివృద్ధి చెందింది. 1000 సంవత్సరాల చరిత్ర, ప్రసిద్ధి గాంచిన వెండి ఫిలిగ్రీ పనుల కారణంగా కటక్‌ను మిలీనియం సిటీ అని, సిల్వర్ సిటీ అనీ పిలుస్తారు. ఒరిస్సా హైకోర్టు ఇక్కడే ఉంది. ఇది ఒడిశా వాణిజ్య రాజధాని. నగరం లోను, చుట్టుపక్కలా అనేక వ్యాపార సంస్థలున్నాయి. కటక్ దుర్గా పూజకు ప్రసిద్ధి చెందింది. నేతాజీ సుభాష్ చంద్రబోస్ జన్మస్థలం కటక్. భారత ప్రభుత్వం ఉపయోగించే ర్యాంకింగ్ సిస్టమ్ ప్రకారం ఈ నగరాన్ని టయర్-II నగరంగా వర్గీకరించారు.
పాత నగరం కథజోడి, మహానది నదుల మధ్య ఉన్న భూభాగంలో ఉంది. దీనికి ఆగ్నేయ సరిహద్దుగా పాత జగన్నాథ్ రహదారి ఉంది. 59 వార్డులతో కూడిన కటక్ మున్సిపల్ కార్పొరేషను నగర పరిపాలన నిర్వహిస్తుంది. కటక్ నగరం, దక్షిణాన కథజోడి మీదుగా ఫుల్నాఖరా నుండి ఉత్తరాన బిరూపా నది మీదుగా చౌద్వార్ వరకు విస్తరించి ఉంది. తూర్పున కందర్‌పూర్ వద్ద ప్రారంభమై పశ్చిమాన నారాజ్ వరకు వెళుతుంది. మహానది దాని ఉపనదులైన కథజోడి, కుఖాయ్, బిరుపాలు నగరం గుండా ప్రవహిస్తున్నాయి. కథజోడి నది కూడా ఇక్కడ దేవి, బిలుఖాయి అనే రెండు పాయలుగా చీలి ప్రవహిస్తుంది. వీటన్నిటి కారణంగా నగర భౌగోళికం దారాలతో అల్లుకున్నట్లుగా కనిపిస్తుంది.
చరిత్ర
కటక్ తొలి లిఖిత చరిత్ర కేశరి రాజవంశం నాటిది. విశిష్ట చరిత్రకారుడు ఆండ్రూ స్టిర్లింగ్ చెప్పినట్లుగా, ప్రస్తుత కటక్ సా.శ. 989 లో కేశరి రాజవంశానికి చెందిన రాజు నృప కేశరి సైనిక కంటోన్మెంట్‌గా స్థాపించాడు. స్టిర్లింగ్ తన అభిప్రాయాన్ని పూరీలోని జగన్నాథ దేవాలయ చరిత్ర అయిన మదాల పంజిపై ఆధారపడి చెప్పాడు. సా.శ. 1002 లో వచ్చిన వరదల నుండి కొత్త రాజధానిని రక్షించడానికి నిర్మించిన రాతి కట్టకు మహారాజా మర్కట కేశరి పాలన ప్రసిద్ధి చెందింది.
1211 CEలో గంగా రాజవంశానికి చెందిన రాజా అనంగభిమదేవ III స్థాపించిన రాజ్యానికి కటక్ రాజధానిగా మారిందని చారిత్రక, పురావస్తు ఆధారాలు సూచిస్తున్నాయి. గంగా పాలన ముగిసిన తరువాత ఒడిషా, సూర్యవంశీ గజపతి రాజవంశం (1434-1541 CE) చేతుల్లోకి వెళ్లింది, వీరి ఆధ్వర్యంలో కటక్ ఒడిషా రాజధానిగా కొనసాగింది. ఒరిస్సా చివరి హిందూరాజైన రాజా ముకుంద దేవ మరణం తరువాత, కటక్ మొదట ముస్లిం పాలనలోను, ఆ తరువాత మొఘలుల క్రిందకూ వచ్చింది. మొగలులు కటక్‌ను షాజహాన్ పాలన కింద కొత్త ఒరిస్సా సుబాహ్ (సామ్రాజ్య అత్యున్నత స్థాయి ప్రావిన్స్) గా చేసారు.
భౌగోళికం
కటక్ 20.52306°N, 85.78806°W వద్ద  సముద్రమట్టం నుండి 36 మీ. ఎత్తున ఉంది. నగరం 192.5 km2 విస్తీర్ణంలో విస్తరించి ఉంది. నగరం, 59 వార్డులను కలిగి ఉన్న కటక్ మున్సిపల్ కార్పొరేషన్. నగరం దక్షిణాన ఫుల్నాఖర నుండి ఉత్తరాన చౌద్వార్, తూర్పున కందర్పూర్ నుండి పశ్చిమాన నారాజ్ వరకు విస్తరించి ఉంది. ప్రధాన నగరం మహానది నది డెల్టా మొగదలలో ఉంది. మహానది కాకుండా, దాని నాలుగు పాయలు మహానది, కథజోడి, కౌఖాయ్, బిరూప కూడా నగరం గుండా ప్రవహిస్తాయి. కథజోడి మళ్ళీ రెండు పాయలుగా చీలుతుంది. కుడివైపు పాయ దేవి, ఎడమవైపుది బిలుఖై. మహానది ప్రధాన నగరాన్ని జగత్‌పూర్ పారిశ్రామిక ప్రాంతం నుండి వేరు చేస్తూ ఉత్తరం వైపున నగరం గుండా వెళుతుంది. ప్రధాన నగరాన్ని గోపాల్‌పూర్ నుండి వేరు చేసిన తర్వాత కథజోడి నది బయాలిస్ మౌజా (42 వార్డులు) ద్వీపాన్ని ఏర్పరుస్తుంది. కౌఖాయ్ నది నగరం దక్షిణ భాగాన్ని ప్రతాప్ నగరి నారన్‌పూర్ అనే రెండు భాగాలుగా విభజిస్తుంది. భువనేశ్వర్‌లోకి ప్రవేశించే ముందు కువాఖాయ్ నగరానికి దక్షిణాన ఫుల్నాఖరా వెంట నడుస్తుంది. బిరూప నది జగత్‌పూర్ పారిశ్రామిక ప్రాంతానికి ఉత్తరం గుండా ప్రవహిస్తూ దీనిని చౌద్వార్ నుండి వేరు చేస్తుంది.
నగరంలో వర్షపు నీటిని నిల్వ చేసే అనేక చెరువులు ఉన్నాయి. మహానది నగరానికి తాగునీటిని చాలా వరకు అందిస్తుంది. నగరం పెరుగుదల కథజోడి నదికు ఆవల విస్తరణకు దారితీసింది. కథజోడి, మహానది ల మధ్య ఒక కొత్త టౌన్‌షిప్ - మర్కట్ నగర్ ఏర్పడింది. ఇది 2000 ఎకరాల్లో విస్తరించి ఉంది.
CDAలో 15 సెక్టార్‌లు ఉన్నాయి, వాటిలో 11 జనావాసాలు. వీటి జనాభా 1,50,000. జగత్‌పూర్ & మహానది విహార్ నగరంలోని ఇతర రెండు టౌన్‌షిప్‌లు. మహానది విహార్ ఒడిశాలో మొదటి శాటిలైట్ సిటీ ప్రాజెక్ట్. కటక్‌ని బాబాన్ బజార్, తెప్పన్ గలీ అని అంటారు. అంటే ఇది 52 వీధులు 53 సందుల నగరం అని అర్థం. కథజోడి నదికి అవతలి వైపున ఉన్న త్రిశూలియాలో నారన్‌పూర్ మరో ఉపగ్రహ టౌన్‌షిప్ రాబోతోంది.
శీతోష్ణస్థితి
కటక్‌లో ఉష్ణమండల తడి, పొడి వాతావరణం ఉంటుంది. మార్చి నుండి జూన్ వరకు ఉంటుండే వేసవిలో వాతావరణం వేడిగా, తేమగా ఉంటుంది. ఈ కాలంలో ఉష్ణోగ్రత 35 °C నుండి 40 °C ఉంటుంది. వేసవిలో ఉరుములతో కూడిన గాలివానలు ఉంటూంటాయి. నైరుతి రుతుపవనాల ద్వారా నగరంలో వర్షపాతం నమోదయ్యే వర్షాకాలం జూలై నుండి అక్టోబరు మధ్య ఉంటుంది. వార్షిక వర్షపాతం దాదాపు 144 సెం.మీ. వర్షాకాలంలో ఉష్ణోగ్రతలు చాలా తక్కువగా ఉంటాయి, సగటున 30 °C ఉంటుంది. నవంబరు నుండి ఫిబ్రవరి వరకు శీతాకాలం తేలికపాటి ఉష్ణోగ్రతలతో, అప్పుడప్పుడు జల్లులతో ఉంటుంది. ఉష్ణోగ్రత సుమారు 15 °C వరకు తగ్గుతుంది.
ఆర్థిక వ్యవస్థ
కటక్‌ను ఒడిశా వాణిజ్య రాజధానిగా పిలుస్తారు. పెద్ద వ్యాపార సంస్థలు, ఫెర్రస్ మిశ్రమాలు, ఉక్కు, లాజిస్టిక్స్ నుండి వ్యవసాయం, వస్త్రాలు, హస్తకళల వంటి సాంప్రదాయ పరిశ్రమల వరకు అనేక రకాల పరిశ్రమల కారణంగా ఒడిషా జిడిపికి రాష్ట్రం లోని మిగతా నగరాల కంటే ఇదే అతిపెద్ద దోహదకారి. జాతీయ అంతర్జాతీయంగా ప్రసిద్ధి చెందిన అనేక వ్యాపార సంస్థలు నగరంలో ఉన్నాయి. నగరం నుండి 85 కి.మీ. దూరంలో ఉన్న పారాదీప్ రేవు నగర పారిశ్రామిక అభివృద్ధికి దోహదం చేస్తోంది.
సాంప్రదాయిక పరిశ్రమలు
ఈ నగరం వస్త్రాలకు తూర్పు భారతదేశంలోనే అతిపెద్ద కేంద్రంగా ఉంది. నగర వార్షిక వస్త్ర వ్యాపారం ఒక బిలియన్ డాలర్ల ఆదాయాన్ని ఆర్జిస్తుంది. నగర శివార్లలోని ఒరిస్సా టెక్స్‌టైల్ మిల్స్‌కు కొత్త రూపాన్ని ఇస్తూ ఒక పెద్ద టెక్స్‌టైల్ పార్క్ ప్లాన్ చేసారు. కటక్ సిల్వర్ ఫిలిగ్రీ పనులకు ప్రసిద్ధి చెందింది. ఈ పనుల కారణంగా దీనిని భారతదేశపు వెండి నగరం అని కూడా పిలుస్తారు. కటక్ ఆవు, గేదెల కొమ్ములతో చేసే హస్తకళల పనులకు కూడా ప్రసిద్ధి చెందింది. కటక్‌లో ఉత్కల్ గౌరబ్ మధుసూధన్ హార్న్ వర్క్ పేరుతో కొమ్ము వస్తువుల కోసం ఒకే ఒక రిటైల్ స్టోర్ ఉంది. సాధారణంగా, చనిపోయిన పశువుల కొమ్మును ఉపయోగిస్తారు. దీనిని లైసెన్స్ పొందిన కళాకారులు మాత్రమే నిర్వహిస్తారు. ఈ విచిత్రమైన కళాఖండం కేవలం కటక్‌కు ప్రత్యేకం. ఈ చక్కటి ప్రత్యేకమైన హస్తకళ పనులు స్థానిక ఆర్థిక వ్యవస్థకు గణనీయంగా తోడ్పడుతున్నాయి.
ఇండస్ట్రియల్ కారిడార్, స్పెషల్ ఎకనామిక్ జోన్
కటక్, ఆ చుట్టుపక్కల 11 పెద్ద-స్థాయి పరిశ్రమలున్నాయి. వీటిలో ఎక్కువగా చౌద్వార్ అథాఘర్‌లో ఉన్నాయి. ఈ పరిశ్రమలలో ఉక్కు, పవర్, ఆటోమొబైల్, మిశ్రమాలు, ఫైర్‌క్లే మొదలైనవి ఉన్నాయి. దేశంలో అతిపెద్ద ఫెర్రస్ మిశ్రమలోహాల ఉత్పత్తిదారైన ఇండియన్ మెటల్స్ & ఫెర్రో అల్లాయ్స్ (IMFA), కటక్‌లోని చౌద్వార్‌లో ఉంది. నగరం శివార్లలో ఒక మెగా-ఆటో కాంప్లెక్స్ నిర్మాణ దశలో ఉంది. కటక్ చుట్టూ కేంద్రీకృతమై ఉన్న మధ్యస్థ చిన్న తరహా పరిశ్రమల సంఖ్య రాష్ట్రంలోని నగరాల్లో అతిపెద్దది. కటక్‌లోను, ఆ చుట్టుపక్కలా దాదాపు ఎనిమిది పారిశ్రామిక ఎస్టేట్‌లు ఉన్నాయి. జగత్పూర్, ఖపూరియాలు నగరం లోపల ఉన్న పారిశ్రామిక ఎస్టేట్‌లు. వీటిలో ఎక్కువ భాగం ఒడిశా లోను, ఇతర రాష్ట్రాల్లోనూ ఉన్న పెద్ద పారిశ్రామిక గృహాలకు అనుబంధ పరిశ్రమలుగా ఉపయోగపడుతున్నాయి.
రోడ్డు
జాతీయ రహదారి 16 ( పూర్వపు జాతీయ రహదారి 5 ) నగరం ఉత్తరం నుండి దక్షిణం వరకు నడుస్తుంది. గోల్డెన్ చతుర్భుజి ప్రాజెక్టులో భాగంగా, ఈ రహదారి చెన్నై నుండి కోల్‌కతా వరకు వెళ్తుంది. జాతీయ రహదారి 55 ( పూర్వపు జాతీయ రహదారి 42 ) కటక్‌ను సంబల్‌పూర్‌తో కలుపుతుంది. అలాగే ఆసియా హైవే 45 నగరం గుండా వెళుతుంది. ఫీడర్ స్టేట్ హైవేలు కటక్‌ని జాజ్‌పూర్, పరదీప్, తాల్చేర్, అంగుల్, కేంద్రపారా, కటక్ జిల్లాలోని సమీప పట్టణాలకు కలుపుతాయి.
నగరం లోపల రవాణా ప్రధానంగా ఆటో రిక్షాల ద్వారా జరుగుతుంది. ఈ రోజుల్లో DTS సిటీ బస్సులు నగరం లోని, రాష్ట్ర రాజధానిలోని వివిధ ప్రదేశాలకు తిరుగుతున్నాయి. కటక్‌లోని బస్ టెర్మినస్ బాదంబాడి వద్ద ఉంది. ప్రతిరోజూ వేలాది ప్రైవేట్, ప్రభుత్వ బస్సులు వందలాది గమ్యస్థానాలకు తిరుగుతాయి. కథజోడిపై నేతాజీ సుభాష్ చంద్రబోస్ సేతు, మహానదిపై ఉత్కల్ గౌరబ్ మధుసూదన్ సేతు అనే రెండు కొత్త వంతెనల నిర్మాణంతో కటక్ నుండి భువనేశ్వర్, ధేన్‌కనల్‌లకు సౌకర్యం మరింత పెరిగింది.
రైలు
thumb|కటక్ జంక్షన్ రైల్వే స్టేషన్ కటక్ జంక్షన్ ఈస్ట్ కోస్ట్ రైల్వే యొక్క హౌరా-చెన్నై ప్రధాన లైన్‌లోని స్టేషన్‌లలో ఒకటి. ఇది ఖుర్దా రోడ్ డివిజన్ పరిధిలోకి వస్తుంది. పరదీప్‌కి ఒక శాఖ కటక్ నుండి ప్రారంభమవుతుంది. కటక్ నుండి రైళ్ల ద్వారా భారతదేశంలోని అన్ని ప్రాంతాలకు రవాణా సౌకర్యం ఉంది. కటక్ రైల్వే స్టేషన్‌ను ఫుడ్ కోర్టులు షాపింగ్ ప్లాజా, థియేటర్‌లతో బహుళ-ఫంక్షనల్ రైల్వే స్టేషన్‌గా అభివృద్ధి చేయడానికి ఎంపిక చేసారు. నగరంలోని ఇతర రైల్వే స్టేషన్‌లు బరంగ్ జంక్షన్ రైల్వే స్టేషన్, బాలికుడ, మతగజ్‌పూర్, కందర్‌పూర్, కథా జోరి, కేంద్రపర రోడ్, కపిలాస్ రోడ్, మంగులి, నెర్గుండి, నారాజ్. మహానది రైలు వంతెన భారతదేశంలో 5వ పొడవైన రైలు వంతెన.
మాస్ రాపిడ్ ట్రాన్సిట్ సిస్టమ్ (MRTS)
ఒడిశా ప్రభుత్వం కటక్, భువనేశ్వర్ నగరాలకు ఒక వేగవంతమైన రవాణా వ్యవస్థను ప్రతిపాదించింది. 2014 ఆగష్టు 23 న, ఒడిశా ప్రభుత్వ గృహనిర్మాణ పట్టణాభివృద్ధి శాఖ, కటక్, భువనేశ్వర్‌ల మధ్య 30 కి.మీ. ల మాస్ రాపిడ్ ట్రాన్సిట్ సిస్టమ్ (MRTS) వివరణాత్మక ప్రాజెక్ట్ నివేదిక (DPR) తయారీ కోసం బాలాజీ రైల్‌రోడ్ సిస్టమ్స్ లిమిటెడ్ (BARSYL)తో అవగాహన ఒప్పందంపై సంతకం చేసింది.
బారాబతి స్పోర్ట్స్ కాంప్లెక్స్
బారాబతి స్టేడియం అంతర్జాతీయ క్రికెట్, ఫుట్‌బాల్ మ్యాచ్‌లకు ముఖ్యమైన వేదిక. బారాబతి స్పోర్ట్స్ కాంప్లెక్సులో రాష్ట్రంలోని చాలా క్రీడా సంస్థల ప్రధాన కార్యాలయాలున్నాయి. క్రికెట్, ఫుట్‌బాల్‌తో పాటు, స్పోర్ట్స్ కాంప్లెక్స్‌లో లాన్ టెన్నిస్, బాస్కెట్‌బాల్, వాలీబాల్, స్విమ్మింగ్ వంటి సౌకర్యాలు కూడా ఉన్నాయి. స్పోర్ట్స్ కాంప్లెక్స్‌లో దిగ్గజ క్రికెటర్ సచిన్ టెండూల్కర్ పేరిట సచిన్ టెండూల్కర్ ఇండోర్ హాల్ అనే ఇండోర్ హాల్ కూడా ఉంది. ఇండోర్ హాల్ నిర్మాణం ఒడిషా క్రికెట్ అసోసియేషన్, బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా సంయుక్తంగా చేసాయి. బాస్కెట్‌బాల్, వాలీబాల్, బ్యాడ్మింటన్, టేబుల్ టెన్నిస్, ఫెన్సింగ్, జూడో, వెయిట్-లిఫ్టింగ్, కుస్తీతో సహా వివిధ ఇండోర్ క్రీడలలో పోటీలను నిర్వహించడానికి కూడా ఈ కాంప్లెక్సును ఉపయోగిస్తారు. thumb|జవహర్‌లాల్ నెహ్రూ ఇండోర్ స్టేడియం
జవహర్‌లాల్ నెహ్రూ ఇండోర్ స్టేడియం
తూర్పు భారతదేశంలో రెండవది, ఒడిషాలో ఏకైక ఇండోర్ స్టేడియమ్, జవహర్‌లాల్ నెహ్రూ ఇండోర్ స్టేడియం కటక్‌లో ఉంది. ఇండోర్ స్టేడియమ్‌ ప్రధానంగా జిమ్నాస్టిక్స్, మార్షల్ ఆర్ట్స్ కోసం ఉపయోగిస్తారు. ఇది గతంలో అనేక అంతర్జాతీయ, జాతీయ క్రీడా కార్యక్రమాలను నిర్వహించింది. ఇది సంగీత కచేరీలు, అవార్డు ప్రదర్శనలకు కూడా ఉపయోగిస్తున్నారు. ఇది 2019 జూలై 17 నుండి 21 వరకు 21 వ కామన్వెల్త్ టేబుల్ టెన్నిస్ ఛాంపియన్‌షిప్‌లు ఇక్కడ జరిగాయి. 2022 నుండి BWF వరల్డ్ టూర్ టోర్నమెంట్ ఒడిషా ఓపెన్‌కు ఈ స్టేడియమ్‌లో జరుగుతుంది.
బారాబతి కోట, కంటోన్మెంట్
thumb|కందకంపై ఉన్న బారాబతి కోట ముఖ ద్వారం. ఇది కటక్‌కు చిహ్నం బారాబతి కోట 10వ శతాబ్దానికి చెందిన సోమవంశీ వంశ పాలకుడు మహారాజా మర్కట కేశరి నిర్మించిన కోట ఇది. కందకం, ద్వారం తొమ్మిది అంతస్తుల ప్రాసాదపు మట్టి దిబ్బ రూపంలో ఈ కోట శిధిలాలు ఇప్పటికీ మిగిలి ఉన్నాయి. 102 ఎకరాల విస్తీర్ణంలో ఈ కోట దాదాపు దీర్ఘచతురస్రాకారంలో ఉందని పురావస్తు సర్వేలు వెల్లడిస్తున్నాయి. దాని చుట్టూ అన్ని వైపులా లేటరైట్, ఇసుకరాళ్ళ గోడ ఉంది. గుట్టకు పశ్చిమాన ఒక చెరువు ఉంది. గుట్టకు ఈశాన్య మూలలో ఒకప్పుడు దేవాలయం ఉన్న అవశేషాలు ఉన్నాయి. ఈ ఆలయం లేటరైట్ బ్లాకుల పునాదులపై తెల్లటి ఇసుకరాయితో నిర్మించబడింది. దాదాపు నాలుగు వందల అచ్చుల శకలాలు, కొన్ని మ్యుటిలేటెడ్ శిల్పాలు ఇప్పటివరకు కనిపించాయి. కోటలో నేడు JN ఇండోర్ స్టేడియం, సత్యబ్రత స్టేడియం, స్పోర్ట్స్ హాస్టల్, దర్గా, గదా చండీ మందిర్, కటక్ క్లబ్, హైకోర్టు మ్యూజియం, అనేక ఉన్నత బంగ్లాలు ఉన్నాయి. నేటి కంటోన్మెంట్ ప్రాంతం, బ్రిటిషు కాలంలో భారతీయులకు ప్రవేశం లేని బంగ్లాలు, సైనిక దండులతో ఉండేది.
ప్రముఖ వ్యక్తులు
• మధుసూధన్ దాస్
• రమాదేవి చౌదరి
• సుభాష్ చంద్ర బోస్
• బినోద్ కనుంగొ
• అన్నపూర్ణ మహారాణా
• హరే కృష్ణ మహతాబ్
• బిజూ పట్నాయక్
• నవీన్ పట్నాయక్
• రబీ రాయ్
• సురేంద్రనాథ్ ద్వివేది
• నందిని సత్పతీ
మూలాలు
వర్గం:Articles with short description వర్గం:Short description is different from Wikidata వర్గం:Articles with hAudio microformats వర్గం:Coordinates on Wikidata వర్గం:ఒడిశా నగరాలు పట్టణాలు వర్గం:ఒడిశా జిల్లాల ముఖ్యపట్టణాలు
భారత ఆహార సంస్థ
భారత ఆహార సంస్థ (Food Corporation of India లేదా FCI) భారత కేంద్ర ప్రభుత్వం ఆధ్వర్యంలో నడుస్తున్న సంస్థ. దీని ప్రధాన కేంద్రం ఢిల్లీలో ఉంది. ప్రాంతీయ కార్యాలయాలు రాష్ట్ర రాజధానుల్లో ఉన్నాయి. కొన్ని ముఖ్యమైన ప్రాంతాల్లో జిల్లా కేంద్రాలు కూడా ఉన్నాయి. దీనికి ముఖ్య అధికారి ఛైర్మన్.
చరిత్ర
ఈ సంస్థను ఫుడ్ కార్పొరేషన్ చట్టం ద్వారా 1964లో స్థాపించారు. దీని మొట్ట మొదటి ప్రధాన కార్యాలయం చెన్నై. తర్వాత ఇది ఢిల్లీకి మార్చబడింది. ప్రాంతీయ కార్యాలయాలు రాష్ట్ర రాజధానుల్లో ఉన్నాయి. కొన్ని ముఖ్యమైన ప్రాంతాల్లో జిల్లా కేంద్రాలు కూడా ఉన్నాయి.
లక్ష్యాలు
ఈ సంస్థ ప్రధాన లక్ష్యాలు.
రైతులకు మద్ధతు ధర అందించడం దీని లక్ష్యాల్లో ఒకటి. భారత ప్రభుత్వం నిర్వహించే మధ్యాహ్న భోజన పథకానికి భారత ఆహార సంస్థ ధాన్యం సరఫరా చేస్తుంది. ఇందుకు గాను కేంద్ర విద్యాశాఖ ఈ సంస్థకు పైకం చెల్లిస్తుంది.
హీత్రూ విమానాశ్రయం
హీత్రూ అన్నది ఒక అంతర్జాతీయ విమానాశ్రయం. ఇది లండన్ లో ఉన్నది. ఈ విమానాశ్రయం ప్రపంచంలోనే అత్యంత రద్దీగల విమానాశ్రయము.
మూలాలు
వర్గం:లండన్ వర్గం:విమానాశ్రయాలు
కేసముద్రం మండలం
కేసముద్రం మండలం, తెలంగాణ రాష్ట్రం, మహబూబాబాదు జిల్లా లోని మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం మహబూబాబాదు రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 17  రెవెన్యూ గ్రామాలు ఉన్నాయి. నిర్జన గ్రామాలు లేవు. మండల కేంద్రం కే.సముద్రం
గణాంకాలు
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం 2011 భారత జనగణన లెక్కల ప్రకారం మొత్తం మండల జనాభా 66,041 - పురుషులు 32,973 - స్త్రీలు 33,068.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 214 చ.కి.మీ. కాగా, జనాభా 66,041. జనాభాలో పురుషులు 32,973 కాగా, స్త్రీల సంఖ్య 33,068. మండలంలో 16,650 గృహాలున్నాయి.
పేరు వెనుక చరిత్ర
కేసముద్రం అనే పేరు "కేసరి+ముద్రం" అను పదాల నుండి వచ్చింది. కేసరి అనగా సింహం, ముద్రం అనగ పాద ముద్ర అని అర్ధం.కేశవుని ముద్ర నుంచి కేసముద్రం అనే పదం వచ్చిందనేది మరో వాదన.
ఎటువంటి డేటా లేని గ్రామాలు
ప్రభుత్వ ఉత్తర్వులు ప్రకారం ఇది రెవెన్యూ గ్రామం, కానీ దీనికి ఎటువంటి డేటా లేనందున పేజీలు సృష్టించలేదు.
చలపాక ప్రకాష్
చలపాక ప్రకాష్ తెలుగు రచయిత,  కార్టూనిస్టు, కవి, రచయిత, వ్యాసకర్త, సంస్థ నిర్వాహకుడు. అతను రమ్యభారతి త్రైమాస పత్రిక వ్యవస్థాపకుడు, సంపాదకులు. ఆంధ్రప్రదేశ్‌ రచయితల సంఘం ప్రధానకార్యదర్శి. అతను రాసిన కొన్ని కవితలు హిందీ, ఆంగ్లంలోకి అనువాదమయ్యాయి.